Afknouery: Wat ouers en skole kan doenArgieffoto. Deur prof. Rita Niemann, hoof van Akademie by Impaq (voorheen bekend as Impak Onderwysdiens), Nalize Marais, Zendré Swanepoel en Moniera Moosa Afknouery is ŉ groot bekommernis vir ouers én skole. Hier kyk ons na ŉ paar maatreëls wat beide partye kan help om afknouery te hanteer. Sodra ouers opmerk dat hul kind anders optree – hy wil nie skool toe gaan nie, voel gereeld siek, presteer skielik swak of ervaar enurese – en vermoed dat dit as gevolg van afknouery is, moet hulle dadelik optree. Eerstens moet hulle bepaal waar die afknouery plaasvind (by die skool, by ’n sportklub, op sosiale media, ens.) en wie die oortreder(s) is. Tweedens, indien die afknouery in ’n georganiseerde omgewing soos by die skool of ’n sportklub plaasvind, moet die owerhede in kennis gestel word en gevra word om in te tree. Hulle is wetlik gebonde om die regte van die kind te beskerm. Derdens is dit ouers se verantwoordelikheid om hul kind toe te rus met die nodige vaardighede om die situasie te hanteer deur: Afknouery is die moedswillige optrede om ’n ander seer te maak. Daarom moet daar gevolge vir die boelie wees. Wanneer onderwysers bewus gemaak word van afknouery by die skool, moet hulle die voorval hanteer deur: Die hoof en onderwysers speel ’n kritiese rol in die uiteindelike vorming van verantwoordelike burgers. Hulle moet dus ’n veilige omgewing skep, ’n niegewelddadige kultuur bevorder en goeie rolmodelle vir alle leerders wees. Niemann, R., Marais, N., Swanepoel, Z. & Moosa, M. 2016. Problem areas in schools In: Jacobs, M. Teaching-learning Dynamics, Johannesburg: Pearsons